1/30/23, 2:35 PM Laki hätäkeskustoiminnasta 692/2010 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2010/20100692 1/14Finlex ®
Finlex › Lainsäädäntö › Ajantasainen lainsäädäntö › Vuosi 2010 › 20.8.2010/692
Seurattu SDK 125/2023 saakka.
20.8.2010/692
Laki hätäkeskustoiminnasta
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 luku
Yleiset säännökset
1 §
Lain tarkoitus
Tämän lain tarkoituksena on edistää väestön turvallisuutta, järjestää hätäkeskuspalvelujen tuottaminen ja
parantaa palvelujen saatavuutta ja laatua.
2 §
Soveltamisala
Tätä lakia sovelletaan pelastustoimen, poliisitoimen sekä sosiaali- ja terveystoimen hätäkeskuspalveluihin ja
Hätäkeskuslaitokseen.
2 a § (16.12.2016/1172)
Yhteistoiminta rajavartiolaitoksen kanssa
Hätäkeskuslaitoksen ja rajavartiolaitoksen yhteistoiminnasta säädetään tässä laissa ja meripelastuslaissa
(1145/2001) .
2 luku
Hätäkeskuslaitos
3 §
Hätäkeskuslaitos ja sen ohjaus
Hätäkeskuspalvelujen tuottamista varten on sisäasiainministeriön alainen Hätäkeskuslaitos.
Sisäasiainministeriö ohjaa ja valvoo Hätäkeskuslaitosta.
Sisäasiainministeriö ja sosiaali- ja terveysministeriö vastaavat yhteistyössä Hätäkeskuslaitoksen
toiminnallisesta ohjauksesta.
Toiminnallisen ohjauksen menettelytavoista voidaan säätää valtioneuvoston asetuksella.
4 §
Hätäkeskuslaitoksen tehtävät
Hätäkeskuslaitoksen tehtävänä on:
1) hätäkeskuspalvelujen tuottaminen;
2) hätäkeskuspalvelujen tuottamiseen liittyvä pelastustoimen, poliisitoimen sekä sosiaali- ja terveystoimen
viranomaisten toiminnan tukeminen, kuten ilmoituksen tai tehtävän välittämiseen liittyvät toimenpiteet,
viestikeskustehtävät, väestön varoittamistoimenpiteiden käynnistäminen äkillisessä vaaratilanteessa sekä
muut viranomaisten toiminnan tukemiseen liittyvät tehtävät, jotka Hätäkeskuslaitoksen on
tarkoituksenmukaista hoitaa ( tukipalvelut ); sekä
1/30/23, 2:35 PM Laki hätäkeskustoiminnasta 692/2010 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2010/20100692 2/143) hätäkeskuspalveluihin liittyvien tehtävien ja toimintatapojen kehittäminen ja valvonta.
Tässä laissa hätäkeskuspalveluilla tarkoitetaan hätätilanteita koskevien ja muita vastaavia pelastustoimen,
poliisin tai sosiaali- ja terveystoimen viranomaisen välittömiä toimenpiteitä edellyttävien ilmoitusten
(hätäilmoitus)  vastaanottamista ja arviointia sekä ilmoituksen tai tehtävän välittämistä viranomaisten
antamien ohjeiden mukaisesti asianomaiselle viranomaiselle tai viranomaisen tehtäviä sopimuksen
perusteella hoitavalle.
Hätäkeskuslaitoksen ja rajavartiolaitoksen yhteistoiminnan lisäksi Hätäkeskuslaitos voi turvallisuuden
ylläpitämiseksi ja edistämiseksi hoitaa sen toimialaan soveltuvia muita tehtäviä sekä muulla tavoin avustaa
viranomaisia. Hätäkeskuslaitos saa hoitaa yksityisistä turvallisuuspalveluista annetun lain (1085/2015)
soveltamisalaan kuuluvia vartioimistehtäviksi katsottavia valvontatehtäviä ja hälytystehtäviä kuitenkin vain,
jos tärkeä yleinen etu sitä edellyttää. (16.12.2016/1 172)
Tukipalveluista ja Hätäkeskuslaitoksen muista tehtävistä sekä viranomaisten avustamisesta säädetään
tarkemmin valtioneuvoston asetuksella.
4 a § (10.8.2012/467)
Vaaratiedotteiden välittäminen ja kääntäminen
Hätäkeskuslaitos vastaanottaa ja välittää vaaratiedotteita sekä avustaa vaaratiedotteiden kääntämisessä
toiselle kansalliskielelle, siten kuin siitä säädetään vaaratiedotteesta annetussa laissa (466/2012) .
5 §
Hätäkeskuslaitoksen virka-alue ja yksiköt
Hätäkeskuslaitoksen virka-alueena on koko maa Ahvenanmaan maakuntaa lukuun ottamatta. Valtioneuvosto
voi päättää hätäkeskuspalveluiden ja viranomaisyhteistyön tarkoituksenmukaiseksi järjestämiseksi virka-
alueen jakamisesta yhteistoiminta-alueisiin. Hätäkeskuslaitoksen toimivalta ei määräydy yhteistoiminta-
aluejaon perusteella.
Hätäkeskuslaitoksessa on hätäkeskuksia, esikuntatoimintoja hoitava yksikkö ja tarvittaessa muita yksiköitä.
Sisäasiainministeriö päättää hätäkeskuksen perustamisesta, lakkauttamisesta ja sijaintipaikasta sekä
esikuntatoimintoja hoitavan yksikön sijaintipaikasta. Hätäkeskuslaitoksen työjärjestyksessä määrätään
laitoksen muiden yksiköiden perustamisesta, lakkauttamisesta ja sijaintipaikasta.
6 §
Hätäkeskuslaitoksen johtaminen
Hätäkeskuslaitosta johtaa Hätäkeskuslaitoksen johtaja.
Hätäkeskuslaitoksen johtaja vastaa Hätäkeskuslaitoksen toiminnan tuloksellisuudesta ja laitokselle
asetettujen tavoitteiden saavuttamisesta. Johtaja edustaa valtiota ja valvoo valtion etua ja oikeutta muussa
viranomaisessa tai tuomioistuimessa, jollei Hätäkeskuslaitoksen työjärjestyksessä toisin määrätä.
Hätäkeskuslaitoksen johtajan tehtävistä säädetään tarkemmin valtioneuvoston asetuksella.
7 §
Asioiden ratkaiseminen
Hätäkeskuslaitokselle kuuluvat asiat ratkaisee Hätäkeskuslaitoksen johtaja tai muu virkamies, jolle sellainen
toimivalta on työjärjestyksessä annettu. Hätäkeskuslaitoksen johtaja voi ottaa ratkaistavakseen
yksittäistapauksessa asian, joka kuuluu Hätäkeskuslaitoksen muun virkamiehen ratkaistavaksi.
8 § (20.3.2015/285)
Nimittäminen ja kelpoisuusvaatimukset
Hätäkeskuslaitoksen johtajan nimittää valtioneuvosto. Hätäkeskuslaitoksen muun henkilöstön nimittää
Hätäkeskuslaitoksen johtaja, jollei työjärjestyksessä toisin määrätä.
Päivystystehtävää hoitavan henkilöstön kelpoisuusvaatimuksista säädetään valtioneuvoston asetuksella.
1/30/23, 2:35 PM Laki hätäkeskustoiminnasta 692/2010 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2010/20100692 3/14Päivystystehtävää hoitavalla henkilöstöllä tarkoitetaan Hätäkeskuslaitoksen virkamiehiä, jotka suorittavat 12
§:ssä säädettyjä tehtäviä.
9 §
Työjärjestys
Hätäkeskuslaitoksen hallinnon ja toimintojen järjestämisestä, or ganisaatiosta ja henkilöstön tehtävistä
määrätään tarkemmin Hätäkeskuslaitoksen työjärjestyksessä. Työjärjestyksessä annetaan määräykset myös
sijaisuuksista, asioiden käsittelystä ja ratkaisemisesta sekä henkilöstön nimittämisestä.
Hätäkeskuslaitoksen työjärjestyksestä päättää Hätäkeskuslaitoksen johtaja.
10 §
Määräaikainen virantoimituksesta erottaminen
Hätäkeskuslaitoksen palveluksessa olevalle virkamiehelle, joka toimii vastoin virkavelvollisuuksiaan tai
laiminlyö niitä, voidaan kurinpitorangaistuksena määrätä virantoimituksesta erottaminen vähintään yhdeksi
ja enintään kuudeksi kuukaudeksi, jollei varoitusta ole pidettävä riittävänä. Palkanmaksu keskeytetään
virantoimituksesta erottamisen ajaksi.
Virantoimituksesta erottamisesta päättää nimittävä viranomainen. Jos nimittävänä viranomaisena on
valtioneuvosto, virantoimituksesta erottamisesta päättää sisäasiainministeriö. Virantoimituksesta
erottamisesta päättävän viranomaisen tulee panna virantoimituksesta erottaminen vireille viimeistään kolmen
kuukauden kuluessa siitä, kun se sai tiedon seikasta, joka saattaa aiheuttaa virantoimituksesta erottamisen.
Ennen kuin virkamiehen virantoimituksesta erottamisesta tehdään päätös, hänelle on varattava tilaisuus tulla
kuulluksi asiassa. Viranomaisen on varattava myös pääluottamusmiehelle tai luottamusmiehelle tilaisuus
tulla kuulluksi, jos virkamies sitä pyytää ja jos virantoimituksesta erottamista ei asian laadun vuoksi ole
saatettava voimaan välittömästi. Virantoimituksesta erottamisesta päättävän viranomaisen on ennen
päätöksen tekemistä ilmoitettava virkamiehelle mahdollisuudesta pyytää pääluottamusmiehen tai
luottamusmiehen kuulemista.
Muutoksenhausta päätökseen, joka koskee määräaikaista virantoimituksesta erottamista, säädetään valtion
virkamieslaissa (750/1994) .
3 luku
Toiminta
10 a § (19.1.2023/106)
Yleiseen hätänumeroon vastaaminen ja numeron esteettömyys
Hätäkeskuslaitoksen on vastattava yleiseen hätänumeroon 1 12 tehtyihin hätäilmoituksiin, jotka on tehty
käyttämällä reaaliaikaista puhetta tai tekstiä. Hätäkeskuslaitos voi vastata myös hätäilmoitukseen, joka on
tehty muuta hätäilmoituksen tekijän ja Hätäkeskuslaitoksen välisen vuorovaikutuksen mahdollistavaa tapaa
käyttäen.
Hätäkeskuslaitoksen on vastattava yleiseen hätänumeroon 1 12 käyttämällä samaa kommunikaatiotapaa, kuin
millä hätänumeroon on otettu yhteyttä. Jos Hätäkeskuslaitos mahdollistaa hätäilmoituksen tekemisen
videokuvalla, on Hätäkeskuslaitoksen vastattava siihen interaktiiviseksi synkronoidulla puheella, tekstillä
sekä videokuvalla.
Yleiseen hätänumeroon 1 12 vastaamiseen liittyvistä teknisistä vaatimuksista ja standardeista voidaan säätää
tarkemmin valtioneuvoston asetuksella.
L:lla 106/2023  lisätty 10 a § tulee voimaan 28.6.2025.
10 b § (19.1.2023/106)
Yleisen hätänumeron esteettömyyden valvonta
Edellä 10 a §:ssä säädettyjen esteettömyysvaatimusten noudattamista valvoo sisäministeriö.
1/30/23, 2:35 PM Laki hätäkeskustoiminnasta 692/2010 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2010/20100692 4/14L:lla 106/2023  lisätty 10 b § tulee voimaan 28.6.2025.
11 §
Vastuun siirtyminen
Vastuu välitetystä ilmoituksesta tai tehtävästä siirtyy vastaanottavalle viranomaiselle, sen tehtäviä hoitavalle
yksikölle tai muulle päivystyspisteelle, kun tämä on vastaanottanut ilmoituksen tai tehtävän.
12 §
Päivystystehtävää suorittavan henkilöstön tehtävät
Hätäkeskuslaitoksen päivystystehtävää suorittavan henkilöstön tehtävänä on:
1) vastaanottaa hätäilmoituksia;
2) arvioida hätäilmoituksen perusteella tehtävän kiireellisyys ja tilanteen edellyttämät voimavarat;
3) välittää ilmoitus tai tehtävä käytettävissä olevien tietojen perusteella sekä suorittaa siihen liittyvät muut
välittömät toimenpiteet;
4) antaa välitettyyn ilmoitukseen tai tehtävään liittyen tukipalveluja pelastus-, poliisi- sekä sosiaali- ja
terveystoimen viranomaisten tehtäviä hoitaville yksiköille tai hälytetyille tahoille sekä muulle viranomaisen
ohjeessa mainitulle, kuten rajavartiolaitoksen yksikölle;
5) tehdä ratkaisu ilmoituksen tai tehtävän välittämättä jättämisestä, mikäli ilmoitus tai tehtävä ei edellytä
hälyttämistä tai muuta välittämistä;
6) keskeyttää ja lopettaa vastaanotettua ilmoitusta koskeva yhteydenotto, jos asian laatu osoittaa, että se ei
kuulu Hätäkeskuslaitoksen tehtäviin tai kysymyksessä ei ole hätäilmoitus;
7) antaa mahdollisuuksien mukaan ilmoituksen tekijälle hätäilmoituksen käsittelyn yhteydessä
hätätilanteeseen liittyen neuvontaa ja ohjausta; sekä
8) huolehtia Hätäkeskuslaitokselle kuuluvista muista kiireellisistä tehtävistä.
Edellä 1 momentin 5 kohdassa tarkoitetusta ilmoituksen tai tehtävän välittämättä jättämisestä sekä 6
kohdassa tarkoitetusta yhteydenoton keskeyttämisestä ja lopettamisesta ei tehdä erillistä päätöstä.
Yhteydenoton keskeyttämisestä tai lopettamisesta sekä ratkaisusta jättää ilmoitus tai tehtävä välittämättä on
ilmoitettava ilmoituksen tekijälle.
Suoritettaessa 1 momentin mukaisia tehtäviä ja toimenpiteitä on otettava huomioon asianomaisten
viranomaisten Hätäkeskuslaitokselle antamat 14 §:n 2 momentissa ja 14 a §:ssä tarkoitetut ohjeet.
(16.12.2016/1 172)
Hallintolain (434/2003) 8 §:ää  ei sovelleta tämän pykälän 1 momentin mukaisiin tehtäviin tai toimenpiteisiin.
13 §
Oikeus rajoittaa vastaanotetun ilmoituksen käsittelyä
Hätäkeskuslaitoksella on häirintä- tai väärinkäytöstapauksissa oikeus laitoksen toiminnan ja
hätäkeskuspalveluiden turvaamiseksi rajoittaa teknisin menetelmin vastaanotettujen ilmoitusten käsittelyä
kohtuulliseksi ajaksi. Hätäkeskuslaitoksen on ryhdyttävä viivytyksettä toimiin asian selvittämiseksi.
13 a § (6.3.2015/174)
Oikeus siirtää vastaanotettu ilmoitus erilliseen jonoon
Hätäkeskuslaitoksella on oikeus siirtää vastaanottamansa hätäilmoitus erilliseen jonoon odottamaan
vastausta, jos:
1) ilmoitus tulee sellaisesta liittymästä tai laitteesta, jota ei pystytä tunnistamaan eikä paikantamaan; tai
1/30/23, 2:35 PM Laki hätäkeskustoiminnasta 692/2010 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2010/20100692 5/142) ilmoitus tulee sellaisesta liittymästä tai laitteesta tai ilmoitus on sisällöltään sellainen, että on perusteltua
epäillä sen olevan 13 §:ssä tarkoitettua hätäkeskuspalvelun häirintää tai väärinkäyttöä.
Sisäministeriön asetuksella voidaan antaa tarkempia säännöksiä niistä teknisistä määrittelyistä, jotka
koskevat 1 momentin 1 kohdassa tarkoitetun liittymän tai laitteen tunnistamista ja paikantamista.
13 b § (19.1.2023/106)
13 b § on kumottu L:lla 19.1.2023/106 , joka tulee voimaan 28.6.2025. Aiempi sanamuoto kuuluu:
13 b § (6.3.2015/174)
Hätätekstiviesti
Hätätekstiviestillä tarkoitetaan tässä laissa tietoyhteiskuntakaaren (917/2014) 278 §:n  1 momentissa
tarkoitettua tekstiviestiä.
Hätäilmoituksen voi hätätekstiviestiä käyttämällä tehdä vain se, joka on rekisteröitynyt palveluun. Alle 18-
vuotiaan voi rekisteröidä hänen huoltajansa tai muu edunvalvoja. Alaikäisen omaan
rekisteröitymishakemukseen tulee liittää hänen huoltajansa suostumus.
Rekisteröinti on voimassa enintään kaksi vuotta kerrallaan siitä, kun hakija on saanut ilmoituksen
rekisteröinnin hyväksymisestä.
Jos rekisteröimätön henkilö tekee hätäilmoituksen käyttämällä hätätekstiviestiä, Hätäkeskuslaitos lähettää
hänelle vastausviestin, joka sisältää pyynnön hätäpuhelun soittamiseen ja ohjeen rekisteröitymiseen.
Sisäministeriön asetuksella voidaan antaa tarkempia säännöksiä rekisteröitymistä koskevasta menettelystä ja
rekisteröinnin vastaanottamista koskevasta menettelystä.
14 §
Yhteistyöviranomaisten ohjeistus ja valtakunnallinen yhteistyöryhmä
Viranomaisten ja palveluiden tuottajien yhteistoiminnan tehostamiseksi sisäasiainministeriö asettaa
Hätäkeskuslaitoksen valtakunnallisen yhteistyöryhmän.
Hätäkeskustoimintaan osallistuva viranomainen antaa toimialaansa liittyvät tehtävien käsittelyä ja
välittämistä ja muuta ilmoituksen tai tehtävän hoitamista koskevat ohjeet ja suunnitelmat
Hätäkeskuslaitokselle. Valtakunnalliset suunnitelmat ja ohjeet käsitellään ja sovitetaan yhteen ennen niiden
käyttöönottoa Hätäkeskuslaitoksen valtakunnallisessa yhteistyöryhmässä.
Valtioneuvoston asetuksella voidaan säätää tarkemmin valtakunnallisen yhteistyöryhmän tehtävistä.
14 a § (16.12.2016/1172)
Rajavartiolaitoksen ohjeet
Rajavartiolaitos antaa Hätäkeskuslaitokselle ohjeet ja suunnitelmat meripelastuslain 4 §:ssä säädetyn
meripelastustoimen tehtävän alkutoimenpiteiden suorittamisesta ja siirtämisestä rajavartiolaitoksen
käsiteltäväksi.
Rajavartiolaitokselle kuuluva muu kuin meripelastustointa koskeva välittömiä toimenpiteitä edellyttävä
ilmoitus siirretään käsiteltäväksi rajavartiolaitokselle rajavartiolaitoksen Hätäkeskuslaitokselle antamien
ohjeiden ja suunnitelmien mukaisesti.
15 § (16.12.2016/1172)
Viestintäverkkoja koskevat säännökset
Yleisestä hätänumerosta ja yhteyden saamisesta hätänumeroon, teleyrityksen tietojen luovuttamisesta,
hätäilmoituksia vastaanottavien viranomaisten tiedonsaantioikeuksista, teleyrityksen velvollisuuksista
avustaa viranomaisia ja välittää kohdennettuja viranomaistiedotteita sekä sijaintitietoihin liittyvistä asioista
säädetään tietoyhteiskuntakaaressa.
1/30/23, 2:35 PM Laki hätäkeskustoiminnasta 692/2010 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2010/20100692 6/144 luku
Rekisterit
16 §
Hätäkeskustietojärjestelmä
Hätäkeskustietojärjestelmä on pelastus-, poliisi- sekä sosiaali- ja terveysviranomaisten ja
Hätäkeskuslaitoksen käyttöön tarkoitettu pysyvä automaattisen tietojenkäsittelyn avulla ylläpidettävä
valtakunnallinen tietojärjestelmä. Rajavartiolaitoksella on oikeus käyttää hätäkeskustietojärjestelmää sekä
tallettaa sinne omaa toimialaansa koskevia tietoja siten kuin siitä tässä laissa säädetään. (16.12.2016/1 172)
Hätäkeskuslaitos on hätäkeskustietojärjestelmän päävastuullinen rekisterinpitäjä. Poliisin osalta
hätäkeskustietojärjestelmän rekisterinpitäjä on Poliisihallitus.
Hätäkeskuslaitos valvoo henkilötietojen käsittelyä koskevien säännösten noudattamista ja huolehtii
hätäkeskustietojärjestelmään sisältyvien tietojen suojaamisesta. Rekisterinpitäjät vastaavat rekisteriin
tallettamiensa tietojen virheettömyydestä sekä tietojen käsittelyn laillisuudesta omien tehtäviensä hoidossa.
Lisäksi muut hätäkeskustietojärjestelmän käyttäjät vastaavat osaltaan tietojen käsittelyn laillisuudesta omien
tehtäviensä hoidossa.
4 momentti on kumottu L:lla 19.12.2019/1390 .
17 § (16.12.2016/1172)
Hätäkeskustietojärjestelmään talletettavat tiedot
Hätäkeskustietojärjestelmään saa kerätä ja tallettaa 4 §:ssä säädettyjen tehtävien kannalta tarpeellisia tietoja
seuraavasti:
1) pelastus-, poliisi-, sekä sosiaali- ja terveystoimen tehtäviä suorittaviin yksiköihin sekä rajavartiolaitoksen
yksiköihin liittyviä tietoja, kuten valmius, viestiyhteys, kutsu, johtosuhteet, varustus, tehtäväalue, koko ja
koostumus sekä muita vastaavia tietoja;
2) ilmoituksen tekoaika ja -tapa sekä sisältö puhelintunniste-, osoite- ja paikkatietoineen, ilmoituksen
nauhoite sekä audiovisuaaliset ja vastaavat tekniset ja muut tallenteet;
3) sen liittymän tunniste sekä liittymän ja päätelaitteen sijaintitiedot, josta ilmoitus on tehty , ja tiedot
liittymän tilaajasta, käyttäjästä ja asennusosoitteesta sekä ilmoituksen kohteena olevan henkilön käyttämän
päätelaitteen ja liittymän sijainnin ilmaisevat yhteystiedot ja sijaintitiedot;
4) ilmoituksen, tehtävän tai toimenpiteen vastaanottajan ja tallettajan tiedoista nimi ja ilmoituksen, tehtävän
tai toimenpiteen vastaanottanut yksikkö aikoineen;
5) ilmoitukseen, tehtävään tai toimenpiteeseen liittyvän henkilön henkilöllisyyttä koskevista tiedoista nimi,
henkilötunnus tai syntymäaika, sukupuoli, äidinkieli, kansalaisuus, kotipaikka, osoite ja puhelinnumero tai
muu vastaava tieto, liityntä asiaan ja kohteen yksilöintitiedot sijainti- tai paikkatietoineen sekä
ilmoitinlaitteiden kohdetiedot sijainti- tai paikkatietoineen;
6) tehtävää tai toimenpiteitä koskevat tiedot, kuten tapahtuma- ja toimenpideseloste, aika, paikka, tehtävän
kiireellisyysluokka ja vaarallisuus, tiedot tehtävän suorittamiseen osallistuvista ja osallistuneista henkilöistä,
tehtävän viestiliikenne Hätäkeskuslaitoksen ja tehtävää suorittavan viranomaisen tai muun tahon välillä sekä
muita yksittäiseen tehtävään liittyviä tarpeellisia tietoja;
7) henkilön oman turvallisuuden tai työturvallisuuden kannalta tarpeelliset tiedot, kuten tieto kohteen tai
henkilön vaarallisuudesta tai arvaamattomuudesta; henkilötiedot, jotka kuvaavat tai on tarkoitettu kuvaamaan
rikollista tekoa, rangaistusta tai muuta rikoksen seuraamusta taikka henkilön terveydentilaa, sairautta tai
vammaisuutta taikka häneen kohdistettuja hoitotoimenpiteitä tai niihin verrattavia toimia taikka tiedot
sosiaalihuollon toimenpiteistä saadaan kuitenkin tallettaa vain siltä osin kuin se on välttämätöntä henkilön
oman turvallisuuden tai työturvallisuuden kannalta.
Rekisteriä pitävien ja käyttävien viranomaisten palveluksessa olevat henkilöt ovat oikeutettuja näkemään ja
käsittelemään teknisen käyttöyhteyden, sähköisen tiedonsiirron tai muun soveltuvan tavan avulla ainoastaan
1/30/23, 2:35 PM Laki hätäkeskustoiminnasta 692/2010 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2010/20100692 7/14toimivaltuuksiensa rajoissa oman toimialansa tietoja ja tehtäviä Hätäkeskuslaitoksen kanssa sovittavalla
tavalla. Edellä 1 momentin 7 kohdassa tarkoitettuja tietoja pelastustoimen, poliisitoimen sekä sosiaali- ja
terveystoimen viranomainen tai viranomaisen tehtäviä hoitava yksikkö tai palveluksessa oleva henkilö saa
käsitellä ainoastaan toimialansa tehtävään liittyen, jos se on yksittäisen tehtävän suorittamiseksi tarpeellista.
Tietojen käyttäjään ja käsittelijään sovelletaan rikosoikeudellista virkavastuuta koskevia säännöksiä.
Tieto tulee poistaa henkilörekisteristä, kun se ei ole enää rekisterin käyttötarkoituksen kannalta tarpeellinen,
kuitenkin viimeistään viiden vuoden kuluttua ilmoituksen vastaanottamisesta. Henkilön omaan
turvallisuuteen tai työturvallisuuteen liittyviä 1 momentin 7 kohdassa tarkoitettuja tietoja ei kuitenkaan
poisteta, jos tietojen edelleen säilyttäminen on todettu tietojen käyttötarkoituksen kannalta tarpeelliseksi
viiden vuoden kuluessa niiden tallentamisesta tai edellisestä tietojen tarpeellisuuden toteamisesta. Tietojen
tarpeellisuuden toteamisesta on tehtävä merkintä.
Rekisteröidyn oikeuksista hätäkeskustietojärjestelmän poliisin pitämiin tietoihin säädetään henkilötietojen
käsittelystä rikosasioissa ja kansallisen turvallisuuden ylläpitämisen yhteydessä annetun lain (1054/2018) 4
luvussa  ja henkilötietojen käsittelystä poliisitoimessa annetun lain (616/2019) 6 luvussa . (10.5.2019/621)
18 §
Viranomaisten ohjeiden ja suunnitelmien tallettaminen hätäkeskustietojärjestelmään
Asianomaiset pelastustoimen, poliisin sekä sosiaali- ja terveystoimen viranomaiset tallettavat
hätäkeskustietojärjestelmään teknisen käyttöyhteyden, sähköisen tiedonsiirron tai muun soveltuvan ja
luotettavan tavan avulla 14 §:n 2 momentissa tarkoitetut suunnitelmat, ohjeet ja niiden sisältämät vaste-
ehdotukset, jotka sisältävät pelastus-, poliisi- sekä sosiaali- ja terveystoimen tehtäviä suorittaviin yksiköihin
tai tahoihin liittyviä tietoja, kuten valmius, kutsu, johtosuhteet, varustus, tehtäväalue, koko ja koostumus sekä
muita vastaavia tietoja.
Rajavartiolaitos tallettaa hätäkeskustietojärjestelmään teknisen käyttöyhteyden, sähköisen tiedonsiirron tai
muun soveltuvan ja luotettavan tavan avulla rajavartiolaitoksen yksiköihin tai tahoihin liittyviä tietoja, kuten
valmius, kutsu, johtosuhteet, varustus, tehtäväalue, koko ja koostumus sekä muita vastaavia tietoja sekä 14 a
§:ssä tarkoitetut ohjeet ja suunnitelmat. (16.12.2016/1 172)
Tietojen tallettaja vastaa tallettamiensa tietojen luotettavuudesta ja ajantasaisuudesta.
Valtioneuvoston asetuksella voidaan säätää tarkemmin talletettavista tiedoista.
19 § (16.12.2016/1172)
Tiedonsaantioikeus rekistereistä
Hätäkeskuslaitoksella ja sen henkilöstöön kuuluvalla on Hätäkeskuslaitokselle laissa säädettyjen tehtävien
suorittamiseksi oikeus salassapitosäännösten estämättä saada tehtävän alkutoimenpiteiden tai
työturvallisuuden varmistamiseksi taikka asianomaisen tehtävää hoitavan viranomaisen tai yksikön
tukemiseksi tarpeellisia tietoja maksutta asianomaisen rekisterinpitäjän kanssa sovitulla tavalla. Tässä
tarkoituksessa Hätäkeskuslaitoksella ja sen henkilöstöön kuuluvalla on oikeus saada:
1) poliisin tietojärjestelmistä henkilötietojen käsittelystä poliisitoimessa annetun lain 5, 6, 1 1 ja 12 §:ssä
tarkoitettuja tietoja sekä tietoja mainitun lain 3 §:n 3 kohdassa tarkoitetusta Schengenin tietojärjestelmän
kansallisesta järjestelmästä; (10.5.2019/621)
2) ulkoasiainministeriön tietojärjestelmistä tietoja viisumi- sekä oleskelu- ja työlupapäätöksistä;
3) Maahanmuuttoviraston tietojärjestelmistä ulkomaalaislaissa (301/2004)  tarkoitettujen asioiden käsittelyssä
ja ulkomaalaislain noudattamisen valvonnassa tarvittavia tietoja;
4 kohta on kumottu L:lla 4.5.2018/319 .
5) Tullin tietojärjestelmistä tietoja rikosten ehkäisyä ja tutkintaa taikka ulkomaalaisasioiden käsittelyä sekä
ulkomaalaisen maahantulon ja maastalähdön valvontaa varten;
1/30/23, 2:35 PM Laki hätäkeskustoiminnasta 692/2010 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2010/20100692 8/146) liikenteen palveluista annetussa laissa (320/2017)  tarkoitetusta liikenneasioiden rekisteristä tiedot, jotka
ovat välttämättömiä Hätäkeskuslaitoksen laissa säädettyjen tehtävien hoitamiseksi; (4.5.2018/319)
7) Verohallinnon tietojärjestelmistä verovelvollisen tuloja ja varallisuutta koskevia tietoja sekä muita
verotustietoja, jotka rikoslain (39/1889) 2 a luvun 2 §:n  mukaan ovat tarpeen päiväsakon rahamäärän
määräämistä varten;
8) tietoja alueen pelastustoimen pelastusyksiköiden hälyttämisestä, tietoja pelastusyksiköiden suorittamista
toimenpiteistä alueen pelastustoimen pitämistä toimenpiderekistereistä sekä tietoja alueen pelastustoimen
paloturvallisuuden valvontaa ja tarkastamista varten pitämistä valvontarekistereistä;
9) väestötietojärjestelmästä ja Digi- ja väestötietoviraston varmennepalveluista annetun lain (661/2009) 13–
17 §:ssä  tarkoitettuja tietoja; (29.1 1.2019/1 165)
10) teleyritykseltä sen liittymän tunnisteen sekä liittymän ja päätelaitteen sijaintitiedot, josta hätäilmoitus on
tehty , ja tiedot liittymän tilaajasta, käyttäjästä ja asennusosoitteesta sekä hätäilmoituksen kohteena olevan
henkilön käyttämän päätelaitteen ja liittymän sijainnin ilmaisevat yhteystiedot ja sijaintitiedot noudattaen,
mitä siitä tietoyhteiskuntakaaressa säädetään;
11 kohta on kumottu L:lla 10.5.2019/621 .
12) henkilötietojen käsittelystä Rajavartiolaitoksessa annetun lain (639/2019) 33 §:n  1 momentin 4 kohdassa
tarkoitettuja tietoja; (10.5.2019/646)
13 kohta on kumottu L:lla 4.5.2018/319 .
14) Ahvenanmaan valtionviraston ylläpitämästä alusrekisteristä alusrekisterilain (512/1993) 9 §:ssä
tarkoitetuista rekisteriin tehtävistä merkinnöistä; (4.5.2018/319)
15) yritys- ja yhteisötietolain (244/2001) 4 §:n  1 momentissa tarkoitetuista yritys- ja yhteisötietojärjestelmän
tunnistetiedoista;
16) Maanmittauslaitokselta kiinteistötietojärjestelmästä ja siitä tuotettavasta tietopalvelusta annetussa laissa
(453/2002)  tarkoitetusta kiinteistötietojärjestelmästä tietoja kiinteistöjen omistajista ja heidän
yhteystiedoistaan sekä kiinteistöjen sijainnista ja tunnistetiedoista.
Oikeus saada tietoja 1 momentin 1–7, 1 1 ja 12 kohdassa tarkoitetuista rekistereistä on tietosisällön ja
käyttötarkoituksen osalta siten rajoitettu kuin poliisimiehen oikeudesta tietojen saamiseen ja käyttämiseen
säädetään kuitenkin niin, että tarpeelliset tiedot 6 kohdassa tarkoitetusta rekisteristä ajoneuvon omistajista tai
haltijoista osoite- ja muine yhteystietoineen sekä tiedot ajoneuvon teknisistä tiedoista ja yksilöintitiedoista on
oikeus saada myös pelastustoimen yksikköä varten. Vastaavasti oikeus saada tietoja pelastusviranomaisen
tietojärjestelmistä koskee vain pelastusyksikön hälyttämisessä ja avustamisessa tarpeellisia tietoja. Tiedot
voidaan luovuttaa teknisen käyttöyhteyden, sähköisen tiedonsiirron tai muun soveltuvan tavan avulla.
20 § (16.12.2016/1172)
Tietojen luovuttaminen
Hätäkeskustietojärjestelmästä saadaan luovuttaa sisäministeriölle ja sosiaali- ja terveysministeriölle
toiminnan suunnittelu- ja kehittämistehtäviä sekä valvontatehtäviä varten välttämättömät tiedot
viranomaisten toiminnan julkisuudesta annetussa laissa (621/1999)  säädetyn salassapitovelvollisuuden
estämättä. Vastaavasti saadaan luovuttaa aluehallintovirastolle valvontatehtäviä varten välttämättömät tiedot.
Hätäkeskuslaitos saa luovuttaa viranomaisten toiminnan julkisuudesta annetussa laissa säädetyn
salassapitovelvollisuuden estämättä:
1) 17 §:ssä tarkoitettuja tietoja poliisitoimen, pelastustoimen ja sosiaali- ja terveystoimen yksikölle ja muulle
yksikölle ja taholle, jonka Hätäkeskuslaitos on hälyttänyt tai jota varten tieto on pyynnöstä hankittu 4 §:n 1
momentin 2 kohdassa tarkoitetussa tehtävässä;
1/30/23, 2:35 PM Laki hätäkeskustoiminnasta 692/2010 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2010/20100692 9/142) 19 §:ssä tarkoitettuja tietoja poliisitoimen, pelastustoimen ja sosiaali- ja terveystoimen yksikölle ja muulle
yksikölle ja taholle, jonka Hätäkeskuslaitos on hälyttänyt tai jota varten tieto on pyynnöstä hankittu 4 §:n
1 momentin 2 kohdassa tarkoitetussa tehtävässä; tiedot, jotka Hätäkeskuslaitos on saanut 19 §:n 1 momentin
1–7, 1 1 ja 12 kohdan nojalla, saadaan luovuttaa vain poliisin toimintayksikölle tai rajavartiolaitoksen
virkamiehelle, tiedot ajoneuvon omistajista tai haltijoista osoite- ja muine yhteystietoineen sekä tiedot
ajoneuvon teknisistä tiedoista ja yksilöintitiedoista, jotka Hätäkeskuslaitos on saanut liikenneasioiden
rekisteristä 19 §:n 1 momentin 6 kohdan nojalla, saadaan luovuttaa myös pelastustoimen yksikölle ja tiedot,
jotka Hätäkeskuslaitos on saanut 19 §:n 1 momentin 8 kohdan nojalla, saadaan luovuttaa vain pelastustoimen
yksikölle; (4.5.2018/319)
3) kaikille hälytetyille tahoille Hätäkeskuslaitoksen hälyttäessä tehtävään tehtävää tai toimenpiteitä koskevat
tiedot ajasta, paikasta, kohteesta ja kiireellisyysluokasta sekä 17 §:n 1 momentin 7 kohdassa tarkoitetut tiedot
sekä tiedot tehtävän suorittamiseen osallistuvista yksiköistä.
Hätäkeskuslaitoksen poliisitoimen toimintayksiköltä vastaanottama tieto hälytystehtävän suorittamisesta
saadaan sen estämättä, mitä 2 momentissa säädetään, luovuttaa asianomaisen henkilörekisterin pitämisestä
vastaavalle poliisiviranomaiselle. Samoin saadaan pelastustoimen toimintayksiköltä vastaanotettu tieto
luovuttaa pelastusviranomaisen vastuulliselle rekisterinpitäjälle, pelastustoimen ja sosiaali- ja terveystoimen
toimintayksiköltä  vastaanotettu  sosiaali- ja terveystoimen tieto sosiaali- ja terveysviranomaisen
vastuulliselle rekisterinpitäjälle sekä rajavartiolaitoksen toimintayksiköltä vastaanotettu tieto
rajavartiolaitoksen vastuulliselle rekisterinpitäjälle. Tiedot voidaan luovuttaa teknisen käyttöyhteyden,
sähköisen tiedonsiirron tai muun soveltuvan tavan avulla.
Rajavartiolaitoksen oikeudesta saada tietoja hätäkeskustietojärjestelmästä säädetään tämän lain lisäksi
meripelastuslain 14 §:ssä ja henkilötietojen käsittelystä Rajavartiolaitoksessa annetun lain 22 §:ssä.
(10.5.2019/646)
Salassapitovelvollisuuden estämättä saadaan luovuttaa tieto, jonka ilmaiseminen on yksittäistapauksessa
välttämätön hengen tai terveyden suojaamiseksi tai huomattavan ympäristö- tai omaisuusvahingon
välttämiseksi. Salassapitovelvollisuuden estämättä on Hätäkeskuslaitoksen palveluksessa olevalla myös
oikeus ilmoittaa poliisille henkeen tai terveyteen kohdistuvan uhkan arviointia ja uhkaavan teon estämistä
varten välttämättömät tiedot, jos henkilö tämän lain mukaisia tehtäviä hoitaessaan on saanut tietoja
olosuhteista, joiden perusteella hänellä on syytä epäillä jonkun olevan vaarassa joutua väkivallan kohteeksi.
Tiedon saajan vaitiolovelvollisuudesta säädetään viranomaisten toiminnan julkisuudesta annetun lain 23
§:ssä.
21 § (16.12.2016/1172)
Luovutettujen tietojen käsittely
Hätäkeskustietojärjestelmästä luovutettuja tietoja saa käsitellä vain siinä käyttötarkoituksessa, johon ne on
luovutettu.
22 §
Käyttäjärekisteri
Hätäkeskuslaitoksen on pidettävä teknisen käyttöyhteyden, sähköisen tiedonsiirron tai muulla soveltuvalla
tavalla tapahtuvasta hätäkeskustietojärjestelmän käsittelystä käyttäjärekisteriä. Käyttäjärekisteriin voidaan
tallettaa seuraavat tiedot:
1) käyttäjän täydellinen nimi ja henkilötunnus;
2) käyttöoikeuden yksilöintiä koskevat tiedot;
3) käyttöoikeuden sisältöä ja laajuutta koskevat tiedot;
4) järjestelmän tietojen väärinkäytön seuraamuksena käyttäjälle asetettu käyttöoikeuden rajoitus tai
käyttökielto;
5) käyttäjän edustamaa or ganisaatiota koskevat tiedot; sekä
1/30/23, 2:35 PM Laki hätäkeskustoiminnasta 692/2010 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2010/20100692 10/146) käyttöoikeuspäätöstä tai -ratkaisua koskevat tiedot.
Edellä 1 momentin 4 kohdassa tarkoitettu tieto voidaan tallettaa rekisteriin vain, jos väärinkäytön seuraamus
mainitaan käyttöoikeuspäätöksessä tai -ratkaisussa ja käyttäjä tietää seuraamuksesta.
Hätäkeskuslaitoksen on säilytettävä käyttäjärekisteriin talletetut tiedot vähintään kaksi vuotta käyttöoikeuden
päättymisestä. Tiedot poistetaan viimeistään kymmenen vuoden kuluttua käyttöoikeuden lakkaamisesta.
Valtioneuvoston asetuksella voidaan antaa tarkempia säännöksiä käyttäjärekisterin tietosisällöstä.
23 §
Käyttäjärekisterin tietojen käyttö
Hätäkeskuslaitos saa käyttää käyttäjärekisteriin talletettuja tietoja:
1) hätäkeskustietojärjestelmän tietojen käsittelyn hallintaa, seurantaa, valvontaa ja suojausta varten;
2) hätäkeskustietojärjestelmän tietojen käytön määrän ja laajuuden sekä kustannusten seurannan ja jaon
selvittämistä sekä laskutuksen hoitamista varten; sekä
3) hätäkeskustietojärjestelmän toimivuuden varmistamista ja parantamista sekä tietojen käyttöä koskevien
ongelmien selvittämistä varten.
Edellä 22 §:n 1 momentin 4 kohdassa tarkoitettuja käyttöoikeuden rajoitusta tai käyttökieltoa koskevia tietoja
saa käyttää vain tietojen käsittelyn hallintaa, seurantaa, valvontaa ja suojausta varten.
Hätäkeskuslaitos saa luovuttaa käyttäjärekisteriin talletettuja asianomaisen toimialan tietoja asianomaiselle
pelastus-, poliisi- sekä sosiaali- ja terveystoimen viranomaiselle sekä rajavartiolaitokselle oman toimialansa
toiminnan seurantaa ja valvontaa varten. Ennen luovuttamista Hätäkeskuslaitos voi tarvittaessa vaatia
selvityksen siitä, kuinka luovutettujen tietojen käyttö ja suojaus on tarkoitus järjestää. (16.12.2016/1 172)
24 §
Lokirekisteri
Hätäkeskuslaitoksen on pidettävä teknisen käyttöyhteyden, sähköisen tiedonsiirron tai muulla soveltuvalla
tavalla tapahtuvasta hätäkeskustietojärjestelmän tietojen käsittelystä lokirekisteriä. Lokirekisteriin voidaan
tallettaa seuraavat tiedot:
1) sen or ganisaation tunnistetiedot, jonka nimissä käsittely tapahtuu;
2) käyttäjän tunnistetieto;
3) käytetyn sovelluksen, ohjelman tai niiden teknisesti itsenäisen osan nimi tai muu näitä koskeva
yksilöintitieto;
4) tieto käsittelyn ajankohdasta; sekä
5) käsitellyt tai käsittelyn kohteena olleet järjestelmän tiedot tai tietoryhmät.
Hätäkeskuslaitoksen on säilytettävä lokirekisteriin talletetut tiedot vähintään kaksi vuotta niiden
tallettamisajankohtaa seuraavan kalenterivuoden alusta. Tiedot poistetaan viimeistään viiden vuoden kuluttua
tiedon tallettamisesta. Valtioneuvoston asetuksella voidaan antaa tarkempia säännöksiä lokirekisterin
tietosisällöstä.
25 §
Lokirekisterin tietojen käyttö
Hätäkeskuslaitos saa käyttää lokirekisteriin talletettuja tietoja:
1) hätäkeskustietojärjestelmän tietojen käsittelyn seurantaa ja valvontaa sekä tietoturvallisuuden ylläpitoa
varten;
1/30/23, 2:35 PM Laki hätäkeskustoiminnasta 692/2010 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2010/20100692 11/142) hätäkeskustietojärjestelmän tietojen käytön määrän ja kustannusten seurannan ja jaon selvittämistä sekä
laskutuksen hoitamista varten;
3) hätäkeskustietojärjestelmän tietojen luotettavuuden ja ajantasaisuuden selvittämistä varten; sekä
4) hätäkeskustietojärjestelmän toimivuuden varmistamista ja parantamista sekä tietojen käyttöä koskevien
ongelmien selvittämistä varten.
Hätäkeskuslaitos saa luovuttaa lokirekisteriin talletettuja asianomaisen toimialan tietoja asianomaiselle
pelastus-, poliisi- sekä sosiaali- ja terveystoimen viranomaiselle sekä rajavartiolaitokselle oman toimialansa
toiminnan seurantaa ja valvontaa varten. Ennen luovuttamista Hätäkeskuslaitos voi tarvittaessa vaatia
selvityksen siitä, kuinka luovutettujen tietojen käyttö ja suojaus on tarkoitus järjestää. (16.12.2016/1 172)
25 a § (19.1.2023/106)
25 a § on kumottu L:lla 19.1.2023/106 , joka tulee voimaan 28.6.2025. Aiempi sanamuoto kuuluu:
25 a § (6.3.2015/174)
Hätätekstiviestin käyttäjärekisteri
Hätäkeskuslaitoksen tulee ylläpitää hätätekstiviestin käyttäjien tunnistamiseksi hätätekstiviestin
käyttäjärekisteriä.
Rekisteriin voidaan tallettaa seuraavat tiedot:
1) käyttäjän täydellinen nimi ja henkilötunnus;
2) käyttäjän osoite ja sähköpostiosoite;
3) käyttäjän puhelinnumero.
Hätäkeskuslaitoksen on säilytettävä rekisteriin talletetut tiedot vähintään rekisteröinnin voimassaoloajan.
Tieto tulee poistaa henkilörekisteristä, kun se ei ole enää rekisterin käyttötarkoituksen kannalta tarpeellinen,
kuitenkin viimeistään viiden vuoden kuluttua rekisteröinnin hyväksymisestä.
5 luku
Erinäiset säännökset
26 §
Hälyttäminen
Sisäasiainministeriön asetuksella voidaan säätää ilmoituksen tai tehtävän välittämiseen tai hälyttämiseen
käytettävistä teknisistä järjestelmistä tai menetelmistä.
27 §
Virkapuku
Hätäkeskuslaitoksen henkilöstöllä on velvollisuus käyttää virkatehtävissään virkapukua, jollei
Hätäkeskuslaitos virkatehtävän laatu tai luonne huomioon ottaen muuta päätä.
Sisäasiainministeriön asetuksella voidaan säätää virkapuvusta ja siihen liittyvistä virka-asematunnuksista.
6 luku
Voimaantulo ja siirtymäsäännökset
28 §
Voimaantulo
Tämä laki tulee voimaan 1 päivänä tammikuuta 201 1.
Tällä lailla kumotaan hätäkeskuslaki (157/2000) .
Ennen tämän lain voimaantuloa voidaan ryhtyä lain täytäntöönpanon edellyttämiin toimiin.
1/30/23, 2:35 PM Laki hätäkeskustoiminnasta 692/2010 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2010/20100692 12/14Jos muualla laissa viitataan hätäkeskuslakiin, sen asemasta sovelletaan tätä lakia. Mitä muualla säädetään
hätäkeskuksesta, koskee tämän lain voimaan tultua Hätäkeskuslaitosta.
29 §
Aluejakoa ja hätäkeskuksia koskeva siirtymäsäännös
Tämän lain voimaan tullessa voimassa olleiden säännösten nojalla määrätyt hätäkeskusalueet ja
hätäkeskusten sijaintipaikat muuttuvat 5 §:ssä tarkoitetuiksi yhteistoiminta-alueiksi ja hätäkeskusten
sijaintipaikoiksi, kunnes 5 §:n nojalla toisin päätetään.
30 §
Henkilöstöä koskevat siirtymäsäännökset
Hätäkeskuslain 15 §:ää ja 20 §:n 2 momenttia sovelletaan edelleen tämän lain voimaan tullessa
Hätäkeskuslaitoksen palveluksessa oleviin poliisimiehiin. (18.1.2013/47)
Hätäkeskuslaitoksen hätäkeskusyksikön ja hätäkeskusten virkasuhteinen henkilöstö säilyttää
palvelussuhteeseen liittyvät oikeudet ja velvollisuudet sekä euromääräisen palkkansa tämän lain voimaan
tullessa.
Hätäkeskuslaitokseen virkasuhteessa olevat poliisimiehet ovat edelleen kelpoisia Hätäkeskuslaitoksen
poliisimiehen virkaan tai määräaikaiseen virkasuhteeseen määräajan loppuun saakka. Hätäkeskuspäivystäjän
virkaan on edelleen kelpoinen henkilö, joka on nimitettynä virkaan tämän lain voimaan tullessa.
31 §
Tietojen tallettamista koskeva siirtymäsäännös
Tämän lain 18 §:n mukainen tietojen tallettaminen hätäkeskustietojärjestelmään aloitetaan kuuden
kuukauden kuluttua siitä, kun Hätäkeskuslaitos on ilmoittanut, että tietojen tallettamisen mahdollistama
hätäkeskustietojärjestelmä on otettu käyttöön.
HE 262/2009 , HaVM 12/2010, EV  107/2010
Muutossäädösten voimaantulo ja soveltaminen:
10.8.2012/467:
Tämä laki tulee voimaan 1 päivänä kesäkuuta 2013.
Ennen tämän lain voimaantuloa voidaan ryhtyä lain täytäntöönpanon edellyttämiin toimiin.
HE 31/2012 , HaVM 12/2012, EV  63/2012
18.1.2013/47:
Tämä laki tulee voimaan 1 päivänä helmikuuta 2013.
HE 64/2012 , HaVM 19/2012, EV  143/2012
30.12.2013/1231:
Tämä laki tulee voimaan 1 päivänä tammikuuta 2014.
HE 92/2013 , HaVM 24/2013, EV  217/2013
6.3.2015/174:
Tämä laki tulee voimaan 1 päivänä toukokuuta 2015. Lain 13 b ja 25 a §:ää sovelletaan kuitenkin vasta
kolmen kuukauden kuluttua siitä, kun Hätäkeskuslaitos on ottanut hätätekstiviestin vastaanoton
mahdollistavan hätäkeskustietojärjestelmän käyttöön.
HE 265/2014 , HaVM 46/2014, EV  287/2014
1/30/23, 2:35 PM Laki hätäkeskustoiminnasta 692/2010 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2010/20100692 13/1420.3.2015/282:
Tämä laki tulee voimaan 1 päivänä huhtikuuta 2015.
HE 333/2014 , HaVM 41/2014, EV  268/2014
20.3.2015/285:
Tämä laki tulee voimaan 1 päivänä toukokuuta 2015.
HE 298/2014 , HaVM 50/2014, EV  323/2014
21.8.2015/1097:
Tämä laki tulee voimaan 1 päivänä tammikuuta 2017.
HE 22/2014 , HaVM 57/2014, EV  351/2014
16.12.2016/1172:
Tämä laki tulee voimaan 1 päivänä tammikuuta 2017.
HE 100/2016 , HaVM 15/2016, EV  138/2016
4.5.2018/319:
Tämä laki tulee voimaan 1 päivänä heinäkuuta 2018.
HE 145/2017 , LiVM 3/2018, EV  20/2018
10.5.2019/621:
Tämä laki tulee voimaan 1 päivänä kesäkuuta 2019.
HE 242/2018 , HaVM 39/2018, PeVL  51/2018, EV  318/2018, Euroopan parlamentin ja neuvoston asetus
(EU) N:o 679/2016 (32016R0679); EUVL  L 119, 4.5.2016, s. 1, Euroopan parlamentin ja neuvoston
direktiivi 2016/680/EU (32016L0680); EUVL  L 119, 4.5.2016, s. 89
10.5.2019/646:
Tämä laki tulee voimaan 1 päivänä kesäkuuta 2019.
HE 241/2018 , HaVM 40/2018, EV  314/2018
29.11.2019/1165:
Tämä laki tulee voimaan 1 päivänä tammikuuta 2020.
HE 10/2019 , HaVM 3/2019, EV  20/2019
19.12.2019/1390:
Tämä laki tulee voimaan 1 päivänä tammikuuta 2020.
HE 59/2019 , HaVM 9/2019, EV  45/2019
19.1.2023/106:
Tämä laki tulee voimaan 28 päivänä kesäkuuta 2025.
Yleiseen hätänumeroon vastaaminen on saatettava tämän lain 10 a §:n mukaiseksi vuoden 2025 loppuun
mennessä.
1/30/23, 2:35 PM Laki hätäkeskustoiminnasta 692/2010 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2010/20100692 14/14Hätätekstiviestin käyttäjärekisterissä olevat tiedot on poistettava vuoden kuluessa tämän lain voimaantulosta.
HE 41/2022 , TaVM 29/2022, EV  206/2022
Finlex  › Lainsäädäntö  › Ajantasainen lainsäädäntö  › Vuosi 2010  › 20.8.2010/692
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.